laion/Wikipedia-Exotic huggingface dataset:
גייגן

גייגן (ביפנית: ガイガン, באנגלית: Gigan) הוא יצור-ענק קיברנטי חייזרי המופיע בסדרת סרטי גודזילה. גייגן נחשב לאויבו המושבע של אנגירוס, משום שהוא נלחם נגדו בסדרת סרטי שווה. דמותו של גייגן הופיעה לראשונה במהלך 12 במרץ 1972, בסרט גודזילה נגד גייגן, מבית היוצר של טוהו ונוצרה על ידי ג׳ון פוקודה וטאקשי קימורה. דמותו של גייגן מדורגת במקום החמישי ברשימת 10 מפלצות-הענק היפניות הגדולות ביותר בכל הזמנים, לפי אתר IGN. גייגן מתואר כמפלץ מוזר לחלוטין, בעל מסור עגול בחזהו, קרסים גדולים מעוקלים בידיים, דוקרנים שעוברים לאורך זנבו, 3 סנפירי גב על גבו ועין קיברנטית אדומה. הוא נושא גם מאפייני עופות, כמו ציצית מעוקלת ומקור מתכתיים. בסדרת סרטי שווה, עורו של גייגן היה בצבע ירוק כהה בעל קשקשים זהובים בחלק מגופו. בגודזילה: המלחמות הסופיות, מראהו של גייגן שונה כדי להיראות יותר קיברנטי. בנוסף, בסרט זה, עורו של גייגן בצבע כחול כהה, גופו הרבה יותר דק ויעיל וישנם גם מבנים דמויי חוט העוברים על גופו. כשגייגן עובר שדרוג, ידי הקרס המעוקלים המפורסמים שלו מוחלפים בצמד מסורים כפולים וצווארו משוריין יותר. עיצוב זה זכה לשבחים רבים ודורג בידי המעריצים כאחד העיצובים המוצלחים ביותר שיכלו להיעשות אי פעם לכל קאייג'ו. בסדרת סרטי שווה, גייגן מופיע כיצור חוצני העוזר לגידורה להשמיד את כדור הארץ. שם חוצנים בצורת תיקנאים שולטים בו ובגידורה על מנת להרוס את הכוכב אך גודזילה ואנגירוס הורסים להם את התוכניות. מאז גודזילה נגד מגאלון גייגן כבר אינו מופיע יותר בסדרת סרטי שווה. סדרת סרטי שווה: גודזילה נגד גייגן גודזילה נגד מגאלון בסדרת סרטי מילניום, גייגן הוא ישות חוצנית קדומה שנשלחה לכדור הארץ בתקופת האבן ונלחם במות'רה אך הובס. 12,000 שנה לאחר מכן, גופתו החנוטה מתגלה באגם בהוקאידו ומתגלה גם כנשק ששימש עבור גזע חוצני אלים בשם האקסיליאן. גייגן מתעורר וגורם למסע של חורבן ורצח ברחבי יפן, אך בעיקר מגיע להשמיד את צוללת הגוטנגו, בתקווה שגודזילה לא יתעורר. למרות שגייגן מצליח לחרב את צוללת הגוטנגו, גודזילה מתעורר ומחסל את גייגן על ידי פיצוץ ראשו באמצעות הקרן האטומית שלו. במהלך הקרב של גודזילה נגד קייזר גידורה, מות'רה מנסה לסייע לגודזילה אך נלכדת על ידי גייגן (לאחר ששודרג) ונלחמת נגדו עד שמתנגשת בו עם צורתה הבוערת והשניים מתפוצצים למוות. סדרת סרטי מילניום: גודזילה: המלחמות הסופיות מדיה וקבצים בנושא גייגן בוויקישיתוף התפתחותו של גייגן לאורך הסרטים וסדרות הטלוויזיה
הר פארי (אנטארקטיקה)

הר פארי (באנגלית: Mount Parry) הוא הר בהרי סטריבוג, באי בראבנט בארכיפלג פאלמר, לחופי חצי האי האנטארקטי, שבאנטארקטיקה. גובהו של ההר 2,520 מטרים מעל פני הים, והוא הנקודה הגבוהה באי בראבנט. ההר, המתנשא לגובה 2,520 מטרים מעל סביבתו, הוא ההר השמיני בהתנשאותו באנטארקטיקה. ההר פארי ממוקם ממזרח לנקודת מינוט. מדרונותיו הצפוניים והמערביים תלולים מאוד, וחשופים מקרח. ההר מתנשא מעל קרחון דז'ראסי שמצפון - צפון מערב לו, מעל קרחון מקנזי שממזרח לו, מעל קרחון באלאנסטרה שמדרום - דרום מזרח לו, ומעל קרחון פירוגוב שמדרום מערב להר. ההר מופה לראשונה על ידי קפטן הנרי פוסטר, מהצי המלכותי, בשנת 1829 שמה של הפסגה ניתן לה על ידי פוסטר. ההר נקרא על שם אדמירל סר ויליאם פארי (William Edward Parry), חוקר אנטארקטיקה בריטי. הראשונים שטיפסו על ההר היו אנשי משלחת היחידות המשותפות של בריטניה (British Joint Services Expedition) בראשות ג'ון פארס (John Furse) ב-30 באוקטובר 1984. • Damien Gildea, Antarctic Peninsula - Mountaineering in Antarctica: Travel Guide • William James Mills, Exploring Polar Frontiers: A Historical Encyclopedia, P 99 הר פארי באתר הסקר הגאולוגי של ארצות הברית הר פארי באתר הגאזט האנטארקטי המשווה SCAR של ממשלת אוסטרליה מפת אזור הר פארי הר פארי באתר peakbagger מידע על הר פארי באתר mountain-forecast סקי במורדות הר פארי, סרטון באתר יוטיוב מידע גאוגרפי והיסטורי מידע גאוגרפי הרי אנטארקטיקה לפי התנשאותם מידע היסטורי ראו ב"לקריאה נוספת" בספרו של William James Mills
קרחון מקנזי

קרחון מקנזי (באנגלית: Mackenzie Glacier) הוא קרחון יובלי ארוך, בחוף המזרחי של האי בראבנט, בארכיפלג פאלמר, לחוף חצי האי האנטארקטי, שבאנטארקטיקה. אורכו של הקרחון 7 קילומטרים. גובהו של הקרחון 1,032 מטרים מעל פני הים. הקרחון זורם לכיוון מזרח מהר פארי, ונשפך אל קרחון מאלפיגי. הקרחון מופה לראשונה, בתרשים גס, על ידי המשלחת האנטארקטית הבלגית, שחקרה את אנטארקטיקה בין השנים 1899–1897, תחת פיקודו של אדריאן דה ז'רלאש. האי צולם מן האוויר על ידי האנטיג אירוסרוויירס בע"מ בשנים 1957- 1956, ומופה מתצלומים אלה בשנת 1959. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של הרופא האנגלי סר ג'יימס מקנזי, חלוץ בחקר מחלות לב. קרחון מקנזי באתר הסקר הגאולוגי של ארצות הברית קרחון מקנזי באתר הגאזט האנטארקטי המשווה SCAR של ממשלת אוסטרליה מפת אזור קרחון מקנזי מידע גאוגרפי והיסטורי מידע גאוגרפי בעוד שהסקר הגאולוגי של ארצות הברית מציין כי מדובר ברופא אנגלי, הסקר האנטארקטי הבריטי מציין שמדובר ברופא סקוטי
הר פארי

האם התכוונתם ל... הר פארי (אנטארקטיקה) – הר באי בראבנט בארכיפלג פאלמר, לחופי חצי האי האנטארקטי, שבאנטארקטיקה הר פארי (נונאווט) – הר באי אלסמיר בטריטוריית נונאווט שבקנדה הר פארי (קולומביה הבריטית) – הר בהרי החוף בפרובינציית קולומביה הבריטית שבקנדה
פארק אוסטרלי

פארק אוסטרלי (באנגלית: Osterley Park) הוא פארק גדול ובו בניין אחוזה בפרווריה המערביים של העיר לונדון. בעת בניית בניין האחוזה היה האזור כפרי ומרוחק ושימש אזור נופש לעשירי לונדון. הפארק הוא האזור הפתוח הרחב ביותר במערב לונדון. בניין האחוזה הניצב בפארק נבנה עבור הבנקאי תומאס גרשם במאה ה-16. המלכה אליזבת לנה באחוזה פעמיים. במהלך השנים הוזנח בניין האחוזה עד שהגיע לבעלותו של סר פרנסיס צ'יילד, צורף ובנקאי, ובשנת 1761 שכר צ'יילד את האדריכל רוברט אדם על מנת שייעצב מחדש את הבניין. רוברט עיצב את בניין הלבנים האדומות עם צריחים בארבעה קצותיו. הוא עשה אמנם שימוש בבניין המקורי אולם ההרחבות הובאו לתוצאה סופית שונה ביותר. העיצוב הנאו קלאסי של אדם זכה לפרסום רב באותה תקופה. החדרים עוטרו בקישוטי גבס עשירים בתמות נאו קלסיות, בסגנון יווני ובסגנון אטרוסקי. בשנת 1949 נתרם הבית לקרן הלאומית לאתרים בעלי חשיבות היסטורית או יופי טבעי, המנהלת אותו עד היום. כיום מבנה האחוזה פתוח לקהל. הסרט "הדשא ירוק יותר" (The Grass Is Greener) בכיכובם של קרי גרנט ודברה קר צולם בחלקו באחוזת פארק אוסטרלי. מדיה וקבצים בנושא פארק אוסטרלי בוויקישיתוף אתר האינטרנט הרשמי של פארק אוסטרלי אתר האינטרנט הרשמי של פארק אוסטרלי (באנגלית) מידע על פארק אוסטרלי באתר הקרן הלאומית פארק אוסטרלי - תיאור הגנים תצלומי אוויר של הפארק תמונות ותרשימים
ליגת העל הבלארוסית בכדורסל

אליפות בלארוס בכדורסל גברים היא אליפות המדינה בכדורסל גברים והיא הליגה הגבוהה מבין ליגות הכדורסל בבלארוס. הליגה מכילה 11 קבוצות. הליגה משחקת תחת חוקי הכדורסל של פיב"א. צמוקי מינסק זכתה במירב תוארי אליפות בלארוס כשבאמתחתה 15 זכיות באליפות מאז 1992. במקום השני נמצאת גרודנו-93 שזכתה בשמונה אליפויות. אתר האינטרנט הרשמי של ליגת העל הבלארוסית בכדורסל ליגת העל הבלארוסית בכדורסל, ברשת החברתית פייסבוק ליגת העל הבלארוסית בכדורסל, ברשת החברתית אינסטגרם ליגת העל הבלארוסית בכדורסל, ברשת החברתית VK ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
עיט ספרדי

עיט ספרדי (שם מדעי: Aquila adalberti) הוא מין של עיט ממשפחת הנציים האנדמי לספרד ופורטוגל. במראהו הוא קרוב לעיט השמש ובעבר נחשב לתת-מין שלו. העיט הספרדי מגיע לאורך 74–85 ס"מ, מוטת כנפיים של 177–220 ס"מ ומשקל של 2.5-4.8 ק"ג. בדומה למרבית העיטים הנקבה כבדה יותר מהזכר. העיט דומה לעיט שמש או לעיט זהוב בנוצותיו החומות-זהובות ובמקורו האפור הבולט. הוא בעל כנפיים רחבות, בהירות מבפנים ובעלות קצוות כהים. העיט שוכן באזורי ההרים והאדמות החקלאיות של הדהסה (Dehesa) של ספרד ופורטוגל ולעיתים הוא מגיע גם למרוקו, אם כי הוא לא נודד דרך קבע. העיטים פועלים בזוגות ומחפשים מעל הקרקע טרף כמו ארנבונים, מכרסמים שונים כמו עכברים, נברנים וסנאיים, טורפים קטנים ומיני עופות קרקע או יונים. העיט יכול להרוג גם טרף גדול כמו אווז אפור או חסידה לבנה ואף שועל. הוא עט על טרפו ונועץ בו במהירות את טפריו הגדולים, וכך הורגו. העיטים נוטים לקנן על עצי אלון השעם או אורנים בקן גדול ולהטיל בו 2–3 ביצים. שני בני הזוג מטפלים בגוזלים הגדלים. בשנות ה-60 של המאה ה-20 הגיע העיט הספרדי למצב של סכנת הכחדה כאשר נותרו בספרד רק כמה עשרות זוגות. מאמצי שימור אינטנסיביים הביאו לשיקום אוכלוסיית המין, וגם לחזרת אוכלוסייה קטנה בפורטוגל לאחר 20 שנה של הכחדה גמורה. ב-2011 דווח על 324 זוגות, רובם המכריע בספרד ומיעוטם בפורטוגל. כיום מוגדר מצב השימור של עיט זה כפגיע. מדיה וקבצים בנושא עיט ספרדי בוויקישיתוף עיט ספרדי, באתר ITIS (באנגלית) עיט ספרדי, באתר NCBI (באנגלית) עיט ספרדי, באתר Animal Diversity Web (באנגלית) עיט ספרדי, בבסיס הנתונים ARKive (באנגלית) עיט ספרדי, באתר האנציקלופדיה של החיים (באנגלית) עיט ספרדי, באתר GBIF (באנגלית) עיט ספרדי באתר הרשימה האדומה של IUCN
ליגת העל הבלארוסית בהוקי קרח

ליגת העל הבלארוסית בהוקי קרח או בכינויה האקסטרה ליגה הבלארוסית (בבלארוסית: Беларуская экстраліга) היא הליגה הבכירה והראשונה בחשיבותה בהוקי קרח בבלארוס. אתר האינטרנט הרשמי של ליגת העל הבלארוסית בהוקי קרח ערך זה הוא קצרמר בנושא בלארוס ובנושא הוקי קרח. אתם מוזמנים לתרום לוויקיפדיה ולהרחיב אותו.
לנדו

לנדו (הידוע גם בשם לנדוס, בלטינית: Lando; מת במרץ 914) היה האפיפיור מספטמבר 913 עד מותו במרץ 914. כהונתו הקצרה כאפיפיור הייתה במהלך תקופה נשכחת בהיסטוריה האפיפיורית והרומית, המכונה "ססקולום אובסקורום" (904–964). הוא היה האפיפיור האחרון שהשתמש בשם אפיפיורי (במקרה שלו, שם הולדתו) שלא היה בשימוש קודם לכן עד לבחירתו של האפיפיור פרנציסקוס בשנת 2013. על פי הליבר פונטיפיקליס, לנדו נולד בסבינה, ואביו היה רוזן לומברדי עשיר בשם טאינו מפורנובו. בליבר נטען גם כי תקופת האפיפיורות שלו נמשכה רק ארבעה חודשים ועשרים ושניים יום. רשימה שונה של אפיפיורים, המצורפת בהמשך של הליבר פונטיפיקליס על מנזר פרפה, וציטוט של גרגורי מקטינו ב-Chronicon Farfense שנכתב במאה השתים עשרה, טוענים כי כהונתו של לנדו נמשכה שישה חודשים ועשרים ושישה ימים. זה קרוב יותר לתקופה שנרשמה על ידי פלודוארד מריימס, שנכתבה במאה העשירית, של שישה חודשים ועשרה ימים. שלטונו הסתיים בין 5 בפברואר 914, כאשר הוא מוזכר במסמך של רוונה, לבין סוף מרץ או בתחילת אפריל, כאשר יורשו, יוחנן העשירי, נבחר. לנדו נחשב למועמד של תיאופילקט הראשון, רוזן טוסקולום, ואשתו תיאודורה, שהיו האנשים החזקים ביותר ברומא באותה העת. התיאופילקטים שלטו על כספי האפיפיור באמצעות המונופול שלהם על המשרד של וסטריוס, וגם שלטו על המיליציה הרומית והסנאט הרומי. במהלך שלטונו של לנדו, פושטים ערבים, שפעלו מהמעוז שלהם על נהר הגריליאנו, הרסו את הקתדרלה של סן סלווטורה בווסקוביו בבישופות מולדתו . שום מסמך מלשכתו של לנדו לא שרד. המעשה היחיד של שלטונו אשר נרשם הוא תרומה למחוז בהנהגתו הרוחנית של הבישופ מסבינה המוזכר במעשה שיפוטי של 1431. לנדו נתן מתנה אישית גדולה כדי לשחזר את הקתדרלה של סן סלוואטורה, כך שאנשי הדת שהיו אז בטופיה יוכלו לחזור אליה. לאחר מותו במרץ 914, נבחר יוחנן העשירי כמחליפו. מדיה וקבצים בנושא לנדו בוויקישיתוף לנדו, באתר אנציקלופדיה בריטניקה (באנגלית) לנדו, באתר "Find a Grave" (באנגלית) Pietro Fedele, "Ricerche per la storia di Rome e del papato al. sec. X", Archivo della Reale Società Romana di Storia Patria, 33 (1910): 177–247. J. N. D. Kelly and Michael Walsh, "Lando", The Oxford Dictionary of Popes, 2nd ed. (Oxford University Press, 2010), p. 120. Umberto Longo, "Landone, papa", Dizionario Biografico degli Italiani 63 (2004). Harald Zimmerman, "Lando", in Philippe Levillain, ed., The Papacy: An Encyclopedia, Vol. 2, Gaius–Proxies (New York: Routledge, 2002), p. 896. "Lando", The Oxford Dictionary of Popes, ed. J. N. D. Kelly, (Oxford University Press, 1988), 121. Roger Collins, Keepers of the Keys of Heaven: A History of the Papacy, (Basic Books, 2009), 175.
אנסטסיוס השלישי

האפיפיור אנסטסיוס השלישי (בלטינית: Anastasius III;‏ 865 בערך – יוני 913) היה האפיפיור מאפריל 911 עד מותו בשנת 913. אנסטסיוס נולד ברומא, ולפי מקורות אחדים, האציל הרומאי, לוסיאן, מוכר לפעמים כאביו, אם כי מקורות אחרים טוענים כי הוא היה בנו הבלתי לגיטימי של קודמו סרגיוס השלישי. כמעט שום דבר לא נרשם על ידי האפיפיור אנסטסיוס השלישי, תקופת שלטונו הייתה בתקופה שבה רומא והאפיפיורות היו בידי תיאופילקט הראשון, רוזן טוסקולום, ואשתו תיאודורה, שאישרה את מועמדותו של אנסטסיוס השלישי. תחת שלטונו היו הנורמנים של רולו מנורמנדי. האפיפיורות שלו התמודדה עם איומים מחודשים של הסרצנים, לאחר שהם התבססו על נהר גריליאנו. אנסטסיוס מת ביוני 913 ונקבר בבזיליקת פטרוס הקדוש, וכמחליפו נבחר לנדו. הוא נקבר בבזיליקת פטרוס הקדוש. מדיה וקבצים בנושא אנסטסיוס השלישי בוויקישיתוף אנסטסיוס השלישי, באתר אנציקלופדיה בריטניקה (באנגלית) אנסטסיוס השלישי, באתר "Find a Grave" (באנגלית) Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, vol. I, London: Griffith Farran & Co., p. 244, נבדק ב-2013-04-25 Roger Collins (1 ינו' 2009). Keepers of the Keys of Heaven: A History of the Papacy. Basic Books. p. 175. ISBN 9780786744183. {{cite book}}: (עזרה)
ליגת העל הבלארוסית בכדורגל נשים

ליגת העל הבלארוסית בכדורגל נשים הוא כינויה של ליגת העל לנשים המהווה את הליגה הבכירה ביותר בענף בבלארוס ונערכת בחסות התאחדות הכדורגל הבלארוסית. ליגת העל הבלארוסית אליפות רוסיה בכדורגל נשים אתר האינטרנט הרשמי של ליגת העל הבלארוסית בכדורגל נשים ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
ויאוונטור

ויאוונטור (שם מדעי: Viavenator) הוא סוג של דינוזאור ממשפחת האבליזאוריים אשר חי בתור הקרטיקון לפני 83–86 מיליון שנה מזמננו בארגנטינה. מאובניו התגלו רק ב-2016 בתצורות באחה דה לה קרפה (Bajo de la Carpa Formation), שם הוא נמצא לצד הדינוזאור טרטייניה (Tratayenia) ממשפחת המגרפטוריים. טורף זה דמה במראהו לקרנוטאורוס בעל "קרני הפר" או לאוקזאורוס והוא היה בעל לסתות קצרות וחזקות, רגליים קדמיות קצרות כמעט ללא אצבעות ורגליים אחוריות חזקות. הוא הגיע לאורך של 5.6 מטר אך היה נמוך יחסית. מבנה הלסתות נועד לנשוך נשיכה חזקה שיכולה לשבור עצמות, מה שמרמז שהיה ניזון מנבלות. מבדיקות של מבנה הראש והמוח נראה שהיה לו אוזן פנימית, אשר שימשה לשיווי משקל ועזרה לו לנוע במהירות קדימה. מדיה וקבצים בנושא ויאוונטור בוויקישיתוף
סביין לילאיי

סביין לילאיי (באלבנית: Sabien Lilaj; נולד ב-10 בפברואר 1989) הוא כדורגלן עבר אלבני ששיחק בעמדת הקשר. לילאיי זכה בליגת העל האלבנית ב-6 אליפויות, 3 גביעי סופר קאפ ושני גביעי ליגה. הוא זכה גם בגביע הליגה האזרית. הוא גם זכה פעמיים בתואר "שחקן השנה של ליגת העל האלבנית". ב-16 ביוני 2018 חתם בגבאלה מליגת העל האזרית תמורת 500,000 אירו על חוזה לשנה עם אופציה לשנה נוספת. ב-4 ביוני 2019 הודיע כי לא יישאר לעונה נוספת. ב-20 ביוני 2019 סיכם על חוזה לעונה אחת ואופציה לעונה נוספת בסקציה נס ציונה, שעלתה מהליגה הלאומית לליגת העל בסוף עונת 2018/2019. ב-14 ביולי חתם בקבוצה באופן רשמי. הוא כבש את שערו הראשון בקבוצה ב-28 ביולי 2019, בהפסד קבוצתו 1–2 לבית"ר ירושלים במסגרת משחקי המחזור הראשון של גביע הטוטו. ב-28 באוגוסט 2020, לילאיי חתם בפרישטינה מליגת העל הקוסובנית. קיי אף טירנה אליפות אלבניה: 2008/2009 הסופר קאפ האלבני: 2009 הגביע האלבני: 2010/2011 סקנדרבו קורצ'ה אליפות אלבניה (5): 2012/2013, 2013/2014, 2014/2015, 2015/2016, 2017/2018 הסופר קאפ האלבני (2): 2013, 2014 הגביע האלבני: 2017/2018 גבאלה הגביע האזרי: 2018/2019 השחקן המצטיין של החודש בליגת העל האלבנית (2): אוקטובר 2012, ספטמבר 2017 שחקן השנה של ליגת העל האלבנית (2): 2015, 2017 השחקן ההוגן של השנה בליגת העל האלבנית (1): 2015/2016 מדיה וקבצים בנושא סביין לילאיי בוויקישיתוף סביין לילאיי, באתר ההתאחדות לכדורגל בישראל סביין לילאיי, באתר Transfermarkt סביין לילאיי, באתר Soccerway סביין לילאיי, באתר WorldFootball.net סביין לילאיי, באתר National Football Teams סביין לילאיי, באתר FootballDatabase.eu "Gabala signing Albania national midfielder" (באנגלית). Gabala FK. 16 ביוני 2018. נבדק ב-17 ביוני 2018. {{cite news}}: (עזרה) Alfred Lleshi (16 ביוני 2018). "Është zyrtare: Sabien Lilaj firmos me FK Qabala në Azerbajxhan" [Its official: Sabien Lilaj signs with Gabala FK in Azerbaijan] (באלבנית). Telesport.al. אורכב מ-המקור ב-2019-06-21. נבדק ב-17 ביוני 2018. {{cite news}}: (עזרה) "Qəbələ üç futbolçu ilə yollarını ayırdı". gabalafc.az/ (באזרית). Gabala FK. 4 ביוני 2019. נבדק ב-4 ביוני 2019. {{cite web}}: (עזרה) קשר נבחרת אלבניה סיכם לעונה בנס ציונה, באתר ‏מאקו‏, 20 ביוני 2019 לילאיי חתם בנס ציונה, גם עמרי גלזר מתקרב, באתר ערוץ הספורט, 14 ביולי 2019 Çmimi, Sabien Lilaj shpallet lojtari i muajit shtator, Telesport Sabjen Lilaj zgjidhet mes “10 sportistëve të vitit” nga KOKSH-i, Telesport ZYRTARE/ Skënderbeu shpallet kampion i Kategorisë Superiore për sezonin 2017-2018, www.panorama.com.al (באלבנית) Talenti i sezonit “gjysmagjel”, SportEkspres.com (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סביין לילאיי".
פיקנונמוזאורוס

פיקנונמוזאורוס (שם מדעי: Pycnonemosaurus; משמעות השם: "לטאת יער רוקדת") הוא סוג של דינוזאור טורף בן למשפחת האבליזאוריים ולקבוצת הצרטוזאורים אשר חי באמריקה הדרומית לפני 70 מיליון שנה. המאובנים שלו התגלו בשנת 2002 בחפירות במאטו גרוסו שבברזיל, שם נמצאו מספר מאובני טיטנוזאורים גדולים. הפיקנונמוזאורוס היה טורף בעל מראה הקרוב לקרנוטאורוס או לאוקזאורוס. הוא הגיע לאורך של 8.9 מטרים עם הזנב, מה שהופך אותו לאחד מהגדולים שבבני משפחתו. המאובנים שנמצאו הכילו מעט חומר הכולל עצמות אצבעות, מפרקים וגפיים וכן חוליות זנב. נמצאו גם שרידי גולגולת ומספר שיניים, מהם עולה שהיצור היה מצויד למחיצה של מזון קשה וחזק. הממצאים שלו נדירים יחסית אך נמצאו גם מספר עקבות שהשתייכו לדינוזאור זה. ככל הנראה הוא היה טורף-על קדום אשר חי בערבות ברזיל, ובהם צד מיני טיטנוזאורים גדולים באמצעות לסתותיו החזקות. היה לו ראש רחב עם מחיצה עצם סביב הגבות (אם כי ללא קרניים), זנב ארוך ורגליים אחוריות רחבות, אך רגליים קדמיות קצרות מאוד. מדיה וקבצים בנושא פיקנונמוזאורוס בוויקישיתוף פיקנונמוזאורוס, באתר GBIF (באנגלית)
בוניפקיוס השישי

האפיפיור בוניפקיוס השישי (בלטינית: Bonifatius VI;‏ 806 – 26 באפריל 896) היה האפיפיור באפריל 896. נולד ברומא. בחירתו באה בעקבות מהומות זמן קצר לאחר מותו של האפיפיור פורמוסוס. לפני שלטונו הוא נענש פעמיים על שלילת פקודות כתת-דיאקון וככומר. אחרי חמישה עשר ימים של שלטון, הוא מת כתוצאה מן הצנית, ויש מקורות הטוענים שהוא הודח בכוח לטובת סטפנוס השישי, המועמד של המפלגה הספולטנית. בסינוד ברומא שנערך על ידי יוחנן התשיעי בשנת 898, הבחירות שלו הוכרזו כבטלות. מדיה וקבצים בנושא בוניפקיוס השישי בוויקישיתוף בוניפקיוס השישי, באתר אנציקלופדיה בריטניקה (באנגלית) Platina, Bartolomeo (1479), The Lives of the Popes From The Time Of Our Saviour Jesus Christ to the Accession of Gregory VII, vol. I, London: Griffith Farran & Co., p. 237, נבדק ב-2013-04-25 Richard P. McBrien, Lives of the Popes: The Pontiffs from St. Peter to Benedict XVI, (HarperCollins, 2000), 146. Richard P. McBrien, 146.
וינצ'נזו לנצ'יה

וינצ'נזו לנצ'יה (באיטלקית: Vincenzo Lancia‏; 24 באוגוסט 1881 - 15 בפברואר 1937) היה נהג מכוניות מרוץ, מייסד ומנהלה הראשון של יצרנית המכוניות האיטלקית לנצ'יה. לנצ'יה נולד בכפר "Fobello" (אנ') סמוך לטורינו, במחוז פיימונטה בממלכת איטליה. הבן הרביעי (אחות אחת ושני אחים) ממשפחה עשירה, שבה אביו, קאווליר ג'וזפה לנצ'יה, היה יזם שעשה את הונו על ידי הפקת בשר משומר ואגוזי מרק. מגיל צעיר, התעניין לנצ'יה במכונות ובהנדסה. משנת 1898 עבד כמנהל חשבונות - ובעקיפין כמכונאי - בסדנת טורינו של ג'ובאני בטיסטה צירנו (אנ'), שבנתה לראשונה אופניים, ועסקה ביבוא אופניים בטורינו. בשנת 1899 בנתה הסדנה אב טיפוס של מכונית. המכונית עוררה התלהבות רבה בהצגתה, וכדי לייצר אותה בקנה מידה תעשייתי, נוסדה "Fabbrica Italiana Automobili Torino", הידוע גם בראשי תיבות של פיאט, אשר רכשה את הסדנה הקטנה כולל העובדים. לאחר תקופה ראשונית כנהג בדיקה החל לנצ'יה להשתתף במרוצי מכוניות מקומיות. עד 1908 היה לנצ'יה נהג מרוצים, ולאחר שהיה מעורב במספר תאונות נהיה מאוד מפורסם. בשנת 1906 הקים את חברת המכוניות לנצ'יה. המכונית הראשונה שבנה בשנת 1907, והוצגה בשנת 1908, הייתה לנצ'יה אלפא, אשר כללה טכנולוגיה חדשנית. לנצ'יה אשר היה מעורב בכל הליכי התכנון, עיצוב וייצור הוציא מודלים פורצי דרך כגון "לנצ'יה Lambda" (אנ') ולנצ'יה אפריליה (לפני מותו). מכוניות החברה הצטיינו בחדשנות הנדסית, פאר וביצועים וזכו להצלחות באירועי ספורט מוטורי. בשנת 1922 לנצ'יה תמך כלכלית בבניית מסלול המרוצים הלאומי מונזה (אנ'). לנצ'יה נפטר מהתקף לב ב־15 בפברואר 1937, לפני שלנצ'יה אפריליה הושלמה בייצור מלא. נטמן בפובלו (אנ'). אשתו אדל מיגליטי ובנם ג'אני המשיכו את הניהול של יצרן הרכב "לנצ'יה" עד שנת 1955. בשנת 1904 זכה פעמיים במרוץ "Susa-Moncenisio" (אנ'). בשנת 1904 במרוץ "Florio Cup" הגיע למהירות של 115.7 קמ"ש. בשנת 1906 זכה ב"גביע הזהב" במילאנו כשהוא נוהג בדגם "פיאט 28–40 HP" (אנ'). בשנת 1906 הוביל במרוץ "1906 French Grand Prix" (אנ') בלה מאן, בזמן של 53 דקות ו-42 שניות. בשנת 1922 התחתן עם מזכירתו אדל מיגליטי, לזוג נולדו שלושה ילדים: אנה מריה, ג'אני ואליונורה. מדיה וקבצים בנושא וינצ'נזו לנצ'יה בוויקישיתוף "וינצ'נזו לנצ'יה" Vincenzo Lancia, in SAN - Portale degli archivi d'impresa "וינצ'נזו לנצ'יה" hemmings.com/blog/article/vincenzo-lancia "וינצ'נזו לנצ'יה" vanderbiltcupraces.com/index "וינצ'נזו לנצ'יה" - מרוצי מכוניות viva-lancia.com/snippet/index
על החגים ועל המוות

על החגים ועל המוות (באנגלית: Black Christmas) הוא סרט אימה אמריקאי מתת הסוגה סלאשר המהווה עיבוד מחודש לסרט "חג מולד שחור". הסרט מבוים על ידי הבמאית סופיה טקאל ונכתב על ידיה ועל ידי התסריטאית אפריל ווף, ומככבים בו אימוג'ן פוטס, אליז שאנון, בריטני או'גריידי, לילי דונויו, קיילב אברהרדט, סימון מיד וקרי אלווס בתפקידים ראשיים. הסרט מופק על ידי בלאמהאוס הפקות והוא עלה לאקרנים ב-13 בדצמבר 2019 (בו יחול באותה השנה יום שישי ה-13). בישראל, הסרט עלה לאקרנים ב-12 בדצמבר 2019. לקראת תקופת החגים, מכללת הות’ורן נסגרת ותלמידיה עוזבים לביתם, למעט קבוצה קטנה של סטודנטיות. בזו אחר זו, הסטודנטיות נרצחות על ידי רוצח סדרתי אנונימי, אך הרוצח עומד לגלות כי בנות הדור הנוכחי לא מוכנות להפוך לקרבנות חסרות ישע והן מתכוונות להילחם בו עד הסוף. אימוג'ן פוטס - ריילי סטון אליז שאנון - כריס בריטני או'גריידי - ג'ס לילי דונויו - מרטי קיילב אברהרדט - לנדון סימון מיד - נייט קרי אלווס - פרופסור גלסון ביוני 2019, פורסם שחברת "בלאמהאוס הפקות", בראשותו של המפיק ג'ייסון בלאם, תפיק עיבוד מחודש לסרט "חג מולד שחור", שיצא לאקרנים בשנת 1974. נודע גם שבלאם יפיק את הסרט לצדם של אדם הנדריקס ובן קוסגרוב, ושהמפיקים גרג גלירית' וזאק לוק, ישמשו על תקן המפיקים בפועל של הסרט. "בלאמהאוס הפקות" הכריזה שהיא מתכוונת להפיק את הסרט כעיבוד מודרני ועכשווי לסרט המקורי משנת 1974, ולצד הכרזה זו, פרסמה תקציר רשמי לסרט. סופיה טקאל נשכרה למלאכת בימוי הסרט, לאחר שעבדה בעבר עם בלאם על סדרת הטלוויזיה Into The Dark ששודרה ברשת Hulu, ואימוג'ן פוטס, אליז שאנון, בריטני או'גריידי, לילי דונויו, קיילב אברהרדט, בן בלאק וקרי אלווס לוהקו לתפקידים הראשיים. צילומי הסרט החלו ב-23 ביוני 2019 בניו זילנד, באזור דנידין ואומארו, ובאוניברסיטת אוטגו. צילומי הסרט תמו ב-31 ביולי 2019. אתר האינטרנט הרשמי של על החגים ועל המוות על החגים ועל המוות, ברשת החברתית אקס (טוויטר) "על החגים ועל המוות", במסד הנתונים הקולנועיים IMDb (באנגלית) "על החגים ועל המוות", באתר AllMovie (באנגלית) "על החגים ועל המוות", באתר Rotten Tomatoes (באנגלית) "על החגים ועל המוות", באתר Metacritic (באנגלית) "על החגים ועל המוות", במסד הנתונים הקולנועיים KinoPoisk (ברוסית) Boucher, Geoff (June 13, 2019). "'Black Christmas': Sophia Takal Set To Direct Blumhouse Remake Of 1974 Slasher". Deadline. Retrieved June 16, 2019. Mendelson, Scott (June 13, 2019). "Blumhouse's 'Black Christmas' Remake Gets Doubly Appropriate Release Date". Forbes. Retrieved June 16, 2019. Boucher, Geoff (June 19, 2019). "'Black Christmas': Cary Elwes Joins Blumhouse Remake Of 1974 Cult Film", Deadline. Retrieved June 19, 2019. Squires, John (July 18, 2019). "Behind the Scenes Images from Blumhouse's Remake Bring 'Black Christmas' in July". Bloody Disgusting. Retrieved August 8, 2019. Miller, Tim (June 24, 2019). "Extremely localised snow hits Dunedin". Otago Daily Times. Retrieved July 2, 2019. Hendricks, Adam (June 23, 2019). "Day 1! #blackchristmas". Retrieved August 8, 2019 – via Instagram. Miller, Tim (June 19, 2019). "Dunedin to feature in horror film". Otago Daily Times. Retrieved July 2, 2019. MacLean, Hamish (August 3, 2019). "'Black Christmas' filming wraps up". Otago Daily Times. Retrieved August 4, 2019. Hendricks, Adam (July 31, 2019). "Day 27! #blackchristmas". Retrieved August 8, 2019 – via Instagram.
טקס פרסי האקדמיה הבריטית לקולנוע ה-4

טקס פרסי האקדמיה הבריטית לקולנוע ה-4 שמעניקה האקדמיה הבריטית לאמנויות הקולנוע והטלוויזיה, נערך בשנת 1951, בו הוענקו פרסים לסרטים הטובים ביותר של שנת 1950. הסרט הכל אודות חוה זכה בפרס הסרט הטוב ביותר. The British Academy of Film and Television Arts Official website טקס פרסי האקדמיה הבריטית לקולנוע ה-4, במסד הנתונים הקולנועיים IMDb (באנגלית)